**žygimont VAZA** — беларускі музычны рок-гурт.

Гісторыя
--------

Гурт заснаваны ў 1987 годзе і першапачаткова існуе пад назвай «Bastinda». У 1989 годзе яны змянілі назву žygimont VAZA. Першапачатковы склад гурта: Сяргей «Скрыпа» Скрыпнічэнка — гітара, вакал; Уладзімір «Вула» Зарубкін — вакал; Сяргей «Серы» — бас-гітара; Леанід Патэнт — ударныя.

На працягу гадоў разам з гуртам выступалі: Аляксандр «Цімоха» Цімошчанка — гітара, вакал (1991-1993); Дзяніс «Аліса» Борбух (1992-1993); Уладзімір Мулявін-малодшы (1993); Яўген «Руды» Собалеў (1989-1992); Алег «Паганіні» Усціновіч (1994 год, раней група YYY); Вадзім «Вад» Юрэвіч (1993-1994); Юрый «Грандж» Касьянаў (1994-1997); Павел Зарушэўскі (2002) — бас-гітара; Сяргей Ражноў (1992-1993); Віктар Літвіноўскі (1993-1994); Хатаб (1994 год); Цыпрыян «Цыпрык» Натовіч (1995-2000); Ёнас Буткявічус (2000, 2004 год) — ударныя; Дамінікас «Хілеп» Антанаўскас —— бас, віяланчэль, духавыя інструменты (1995-2000); Аляксандр Памідораў — вакал (2002).

На пачатку 2005 года гурт складалаўся з Сяргея Скрыпнічэнкі, Андрэя Сапаненкі — ударныя (таксама ў гурце P.L.A.N.), Канстанціна Калеснікава — бас-гітара (з 2003 года, адначасова ўдзельнічаў у гуртах IQ48 і Пару рублей), Марыі «Жар» Лагодзіч — вакал, Паўла Яноўскага — гітара (таксама ў гурце Пару рублей), Вольгі Самусік — вакал (з 2007 года, таксама гурт Тарпач).

Рэпертуар гурта заснаваны на песнях Сяргея Скрыпнічэнкі. У сваіх тэкстах Сяргей Скрыпнічэнка распавядае гісторыю пра краіну са слаўным мінулым, шэрым і змрочным цяперашнім часам і няяснай будучыняй.

žygimont VAZA выступалі на фестывалях «Басовішча» (2004, 2005, 2006, Польшча), «Be Free» (2008, Украіна) і іншых.

Гурт запісаў 11 альбомаў. Дзесяты альбом — Distortion, стаў першым альбомам, які быў запісаны разам з Вольгай Самусік. Альбом увайшоў у топ-10 альбомаў 2007 года па версіі партала Experty.by.

Апошні альбом — «Agromegapolis», выйшаў у 2014 годзе, праз шэсць гадоў пасля фактычнага спынення існавання калектыва. Гурт разваліўся ў 2008 годзе, і пасля гэтага больш ніколі не збіраўся, не рэпетыраваў і не выступаў.

Дыскаграфія
-----------

### Альбомы

* *Šyba 48  (бел. (тар.)) (бел.* (1993)
* *Stotis  (бел. (тар.)) (бел.* (1993)
* *Stan halucynacyji  (бел. (тар.)) (бел.* (1994)
* *Prezydent Collection  (бел. (тар.)) (бел.* (1994)
* *Der Dritte Krieg  (бел. (тар.)) (бел.* (1996)
* *Kambinat  (бел. (тар.)) (бел.* (1998)
* *Caesar Maximilianus* (2000)
* *Contrabanda* (1990, 2003)
* *Kajin  (бел. (тар.)) (бел.* (2004)
* *Distortion* (2007)
* *Agromegapolis* (2014)

### Удзел у складанках

* *Вольныя танцы: слухай сваё* (1999) — «Alarm»
* *Сэрца Эўропы in rock* (2001) — «Nowe sytuacje»
* *Hardcoreманія: чаду!* (2002) — «Паліцэйскі sex»
* *Генералы айчыннага року* (2004) — «Казарма»
* *Hard Life Heavy Music. Metallection III* (2004) — «Contraбанда»
* *Прэм’ер Тузін 2005* (2005) — «Лякарня»
* *Budzma The Best Rock / Budzma The Best Rock/New* (2009) — «Tvoj Son»

Удзельнікі
----------

* Сяргей «Скрыпа» Скрыпнічэнка: спеў, гітара
* Кастусь Калеснікаў: бас-гітара
* Павал Яноўскі: гітара
* Антон Мацулевіч: ударныя

Былыя ўдзельнікі
----------------

* Алесь «Цімоха» Цімошчанка: спеў, гітара
* Дзяніс «Аліса» Барбуха: бас-гітара
* Сяржук Ражноў: ударныя
* Уладзімір Мулявін-малодшы: бас-гітара
* Віктар «Bon» Літвіноўскі: ударныя
* Ёнас Будкявічус: ударныя
* Вольга Самусік: спеў
* Маша «Яр» Лагодзіч: спеў
* Андрэй «Сапон» Сапоненка: ударныя

Зноскі
------

1. 1 2  Энцыклапедыя беларускай папулярнай музыкі. Мінск. Выдавецтва: Зміцер Колас. 2008, 368 с. ISBN 978-985-6783-42-8.
2. 1 2  Аграмэгаполіс жыве, а žygimont VAZA — ужо не / Тузін Гітоў **(нявызн.)**(недаступная спасылка). Архівавана з першакрыніцы 8 чэрвеня 2017. Праверана 1 сакавіка 2017.
3. ↑  Žygimont Vaza "Distortion" (+аўдыё) / Experty.by
4. ↑  ŽYGIMONT VAZA выдаў свой апошні альбом (АЎДЫЁПРЭМ’ЕРА) / Тузін Гітоў **(нявызн.)**(недаступная спасылка). Архівавана з першакрыніцы 8 чэрвеня 2017. Праверана 1 сакавіка 2017.

|  |  |
| --- | --- |
| ⚙️   Тэматычныя сайты | Discogs · MusicBrainz |